《分韵实得閒字再赋》
元代·方回

一城最高处，晚色引跻攀。
莽莽斗牛野，重重吴越山。
秋将佳句画，人共老僧閒。
聚首非容易，何妨酩酊还。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。